# XXXVIII. CSALÁD.
GÉBICSFÉLÉK.
LANIIDAE.

Külsejökre, mint életmódjukra, szokásaikra nézve az éneklő madarak közt, a ragadozókat képviselik. Csőrük erős, oldalt kissé összenyomott, vége horgas s a felső káva élén fogszerűen kivágott; a csőr tövén többnyire serteszerű szálak; 1-ső rendű evezőik száma 10; fejök vastag, kissé lapos, egész termetök erőteljes. Fákon, bokrokon költenek; kiálló ágakon leskelődnek, hogy prédájukra mintegy reávessék magukat s vele visszaszálljanak ülőhelyökre. Főleg rovarokat, de kisebb emlősöket, madarakat, hüllőket is fogdosnak, melyeket gyakran tövisekre feltűzdelnek, hogy könynyebben szétmarczangolhassák; eleségök emészthetetlen részeit kis gombóczokban kiökrendik. Némelykor zsákmányuk fölött vércseszerűen lebegnek is pár pillanatig. Legtöbben dallamos, erős hangokon kívül csettegni is szoktak, sőt más madarak hangjait, énekét is találóan utánozzák.