# 10. NEM.
SZERKŐ.
HYDROCHELIDON Boie. 1822.

Uszóhártyájuk erősen kivágott; farkuk nem fecskeszerű csak egyszerűen kivágott (mint a molnárfecskéé) és középhosszú; rigónagyságú – valamivel nagyobb és kisebb termetű – madarak; szinezésökben a szürke és sötét szín túlnyomóbb a fehérnél; inkább mocsaraknál, tavaknál, mint folyóknál és tengerpartoknál tartózkodnak; főleg rovarokkal s mellékesen hallal élnek.