# 15. NEM.
DUNNARÉCZE.
SOMATERIA Leach. 1819.

A csőr tőben legszélesebb, hegye keskeny, alakjára inkább lúd mint réczecsőr; a csőrköröm a káva végét majdnem egészen, gombszerűen elfogja; a homloktollazat a csőr ormára és a kávák oldalaira benyúlik; lábuk hasonló a bukóréczék (Fuligula) lábához; jobban s mélyebben buknak, mint utóbbiak; kizárólag tengereken, tengerpartokon élnek, itt és szigeteken fészkelnek; fészköket lágy, finom pelyheikkel bélelik ki, mely az északi népeknek egyik jövedelem forrása s ezért némely fajt mesterségesen is tenyésztik; kagylókból, lágytestüekből, kisebb rákokból, halakból, tengeri hinárból, tengeri férgekből élnek.