# A DOLMÁNYOS HOJSZA.
Procellaria haesitata KUHL 1820.

[Procellaria hasita LESS. – Procellaria diabolica LAFR. teste BP. – Procellaria rubritarsa GOULD teste COUES. – Procellaria meridionalis, serrirostris LAWR. – Aestrelata haesitata, diabolica BP. – Adamastor hæsitata BP. – Oestrelata hæsitata DRESS.].

Jegyei: homloka fehéres, egyébként felül sötétbarna, különösen a feje feketésbe, háta pedig szürkésbe játszik; fejoldalak sötétesbarnák; szárnya feketebarnás, az evezők töve, a fark töve és az alsó farkfedők fehérek; csőre fekete; lábai sárgák, fekete úszóhártyával; szeme barna.

Mértéke: H. 40–42; Sz. 28,5–30; F. 13; Cs. 4–4,3 cm.

Hazája az Atlanti-Oceán melegebb része, a mexikói öböl és különösen az Antillák környéke; Európában nagy ritkaság. Néhányszor előfordult a franczia és angol tengerparton, de földrészünk belsejéből tudtommal nem került más példány azonkívül, melyet 1870-ben Dolinkiben (Szepesm.)* ejtettek s nem mint BREHM (Thierreich: Vögel III. 567. l. II. kiadás) s utána FRIDERICH is (Naturg. d. deutsch. Vögel etc. 4. kiadás, 605. 1.) mondja, Délmagyarországban. Tojásait még nem ismerjük, mert fészkelési helyeiről sem tudunk bizonyosat.