# VII. CSALÁD
BUKÓFÉLÉK.
MERGIDAE.

Csőr karcsu, keskeny, végén derékszögben lehajlott horoggal; külső- és középujj egyforma hosszú, a hátsó ujjon széles bőrszegély; csüd legföljebb oly hosszú, mint a belső ujj; alakjuk egészben réczéhez hasonló, de vékonyabb, hosszabb nyakuak; jó repülők, kitünő bukók; álló s még inkább folyóvizeket kedvelnek, tengerpartokon szintén előfordulnak; fészköket bokrok alján, fákra, faodukba rakják; halakból s kisebb viziállatokból táplálkoznak.