# XLIV. CSALÁD.
BILLEGETŐFÉLÉK.
MOTACILLIDAE.

Fejök hegyes; csőrük árszerű, kissé hajlott ormú, nem hosszabb a fejnél; egész termetök karcsu, nyulánk; hátulsó karmuk legalább is oly hosszú, mint ez ujjnak tővefelé eső ize; szárnyuk hegyes; válltollaik feltünő hosszúak s ékalakúan túlterjednek a másod rangú evezők hegyén. Főleg a földön tartózkodnak és fészkelnek. Fákra ritkán szállnak. Igen élénk, nyugtalan madarak, sokat futkosnak s közbe némelyek farkukat billegetik.